Борис Младенов-Young
Отиде си доброто старо време…

chitanka.info

Отиде си доброто старо време,

загубихме един обичан свят.

Успя прогресът да ни го отнеме —

не можем да го върнем веч назад.

Той бе по-груб, по-прост, по-примитивен,

но пълен с обич, с топлота, с уют;

отмора носеше с покоя дивен

след онзи градски свят побъркан, луд.

Не го съзнавахме, че сме щастливи,

към новото разперихме криле,

прегърнахме го със суперлативи,

но старото, уви, след нас отмре!

Простихме се с един от двата свята.

Да можеше да имаме и двата!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.